
Referat styremøte på Teams 5.april 2021
Deltagere: Hanne Lynne, Tom Andersen, Ments Tore Møller, Per Erik Hagen, Ann Berit Sagedal, Mona Gåsbakk og Nadja Jensen.

Sakliste godkjent

Sak 1 – Innspill om organisering av auksjonsvideoer.
Vi har fått innspill av et medlem om å organisere et opplegg for å lage video av åringer til Klasseløpsauksjon 2021. Han etterlyser mulighet for medlemmene å få laget profesjonelle videoer i et felles opplegg gjennom Travavl.no.
Styret er helt på linje når det gjelder nytten av gode og profesjonelle videoer.
Problemet i fjor var at DNT ikke viste selvlagde videoer under presentasjonen av åringene salgsdagen, og at filmingen på banene ikke var bra.
Filming fra DNT er lovet bedring i forhold til i fjor.
Vi ønsker oss en permanent inngjerding for filming på banene. Her kan enten DNT ordne filming eller man selv kan låne innhegning og filme. Poenget her må være at åringen kan springe løs på et greit underlag og med sikkert gjerde. 
Beste er at en lokal kan filme, eks Rikstoto Direkte, men det åpner mulighet for å leie profesjonell fra Sverige. Det må være en standard for redigering av videoene.
 Vi tar en spørrerunde hos medlemmer om interessen for dette.
Vi tar dette videre med DNT.
Dette angår Veikle Balder sine medlemmer så styret kontakter VB.


Vedtak: Vi sender ut mail til medlemmer om interessen for et felles opplegg på banene for filming av åringer. Sender en henvendelse til Veikle Balder om dette er noe vi kan ta sammen mot DNT.


Sak 2 Årsmøte – gjennomføring
Vi flytter årsmøtet til kl.20.30 for de som er påmeldt grunnet at webinar om avl går samtidig.
Vi testet teknikk og hadde gjennomgang av møtet onsdag. 
Tom legger opp dokumenter underveis i årsmøtet.

Vedtak: Styret innstiller Lisbeth L. Hansen og Gunnar Flåten til valgkomite.


Sak 3: Klasseløpsauksjon og rettigheter ved salg av hopper.
DNT vil fortsatt ikke åpne for å selge bare løpsrettighet i hoppene på auksjon.
Problemet er at det må ligge en avtale som grunnlag og det er en jobb som må gjøres rundt et regelverk. Her må vi kunne få tak i kopi fra svensk avtale i og med dette er mulig der, og kunne bruke som utgangspunkt for en avtale/regler på auksjonen her i Norge.
Vedtak: Ments Tore henvender seg til Sverige for å få avtalene som brukes der.

Referat 
Nadja Jensen

image1.jpg
\
‘\

R}

TRAVAVL.NO




